[{"text_idx": "#000001", "text": "F.A.Q. \u2013 Ohiko galderakDinamizatzaile bezala erregistratu"}, {"text_idx": "#000003", "text": "Hasi gara jada PROVIDER, GIPUZKOA EKIN eta ARABA EKINeko programekin, ikasleak ekintzailetza teknologikoan sentsibilizatzen saiatzen direnak. Hiru BICak (Business Innovation Center) izango ditugu bazkide abentura honetan eta gai anitzak izan ditugu: ziberseguritatea, blockchain, 3D inprimaketa, dronak... ikasleak programaren bigarren fasean lehiaketara aurkeztuko dituzten proiektuetan pentsatzen hastea espero dugu"}, {"text_idx": "#000005", "text": "ikas komunitatearentzat hain garrantzitsua den egun hau ikaslegoari protagonismoa emanez ospatu nahi izan dugu, beti ere segurtasun neurri guztiak bermatuz. Horregatik, euren ideia eta proiektuak aurkezteko Ikasenpresa azoka bat antolatu dugu. Ideiak hauek Ikasenpresa moduloan sortuak eta ekoiztuak izan dira. Iraila hasieratik merkatuko beharrak aztertzen egon dira eta konponbide berritzaileak asmatu dituzte bigarren mailetako Lanbide Heziketako ikasleek. Era guztietako ikasenpresak aurkeztu dituzte ikasenpresa azokan, esaterako, gurpil aulkiak, biki digitalak, nekazaritzarako segurtasun neurriak, musukoentzako konponbide berritzaileak eta linoleoak. Ikasenpresa bakoitzak bere Stand-a izan du eta bi orduz egon dira DBH, Batxilergo eta Lanbide Heziketa-ko beste ikaslegoari aurkezten. Oso giro ederra sortu da jolastokian eta sormena eta ideia berritzaileak ikusteko aukera izan dugu guztiontzat atsegina izan den egun honetan."}, {"text_idx": "#000008", "text": "Ekimen hau Eusko Jaurlaritzaren Hezkuntza Sailak Tknikaren bitartez kudeatzen duen Ikasenpresa programaren baitan sortu da eta Arce ikastetxeak 2016 geroztik parte hartzen du. Kurtso hasieratik hona, sei ikasle taldek enpresa txiki bana sortu dute eta horretarako, errealitatean erakunde bat sortzeko jarraitu behar diren urratsak eman dituzte Nazioarteo izurritea dela eta aurten Tknikak ez du Ikasenpresa Azokarik antolatuko Eibarren (Gipuzkoa). Hortaz, Arce Ikastetxeak bere sarrera nagusiko erakusleihoa egokitu du Estetika Integrala eta Ongizatea Goi-Mailako ikasleek prestatutako produktuak eskaintzeko. Ikasturte honetan sei ikasle taldek enpresa desberdinak sortu dituzte eta hasiera honetan euren produktuetako batzuk salgai jarri dituzte. %100 naturalak eta jasangarriak diren kosmetikoak dira eta animaliengan testatu gabe, euren osagai nagusiak, besteak beste, olio esentzialak, kafea edo karite koipea dira. Enpresa bakoitzak produktu desberdin bat ekoitzi du, hala nola, aurpegiko kremak, gorputz lozioak, begi-zuloetarako tratamenduak, esfoliatzaileak, e.a. Ekimen hau ikastetxeko Bilboko Alde Zaharreko ikasleek sortutakoa izan da. Goi-Mailako Lanbide Heziketa bigarren mailako ikasleak dira, Estetika Integrala eta Ongizatea ikasten dihardute eta ekintzaile azoka txiki bat antolatu dute Ikasenpresa hezkuntza proiektua bukatzeko. Programa hau Eusko Jaurlaritzaren Hezkuntza Sailak kudeatzen du eta aurten, pandemiaren ondorioz sortutako eszenatoki berrira egokitu da. 2021eko otsailaren 1etik aurrera eta produktuak amaitu artean, Arceko (Andra Mari kalea, 16) sarrera[...]"}, {"text_idx": "#000010", "text": "Ikasenpresak zilarra jaso du WCFPren bikaintasun sarietan"}, {"text_idx": "#000011", "text": "Joan den ostiralean, azaroak 27, Lanbide Heziketako Ikastexeen Munduko Federazioak (WFCP) zeremonia birtual bat antolatu zuen bikaintasunaren laugarren saria aurkezteko, hezkuntza eta Lanbide Heziketa eta prestakuntza teknikoaren arloko liderrak ezagutzeko. WFCP Lanbide Heziketako Zentroen eta Elkarteen Nazioarteko Sarea da, eta prestakuntza politikak gidatzea eta ekonomia globalaren testuinguruan jarduera-ildoak ematea du helburu.Kideek abangoardiako prestakuntza estrategiak eta praktika onak partekatzen dituzte, mundu osoko herrialdeetan langileen nahiz ikasleen enpleagarritasuna hobetzeko. Ikasenpresa programa Ekintzailetza kategorian nabarmendu da eta zilarrezko bigarren saria lortu du.Ikasenpresaz gain, Ethazik beste zilar bat ere jaso zuen Ikaskuntzarako eta Enplegurako Sarbidea kategorian, eta Don Boscok, berriz, goi-mailako gaitasun teknikoetan brontzezko domina lortu zuen; beraz, Zorionak Euskadiko Lanbide Heziketari eta Tknikari."}, {"text_idx": "#000012", "text": "LPO Mintegian \u201cEnpresa eta Ekimen Sortzailea\u201d moduluari ikutu jasangarri bat emateko asmoz EKONOMIA ZIRKULARRA kontzeptuan sakontzen jarraitzen dugu. Prozesu honetan zehar gure egungo eta etorkizuneko gizartean prozesu ekonomiko honek daukan garrantziaz jabetu ondoren, gure ikasgeletan sortuko diren negozio ideia guztiei baldintza bakarra gehitu diegu: JASANGARRIAK izan behar dute. LPO Mintegiak Agenda 2030arekin daukan konpromezua tinkotzea bilatzen da, beste produkzio mota jasangarriagoak sustatzeko asmoz. Etorkizuna gure eskuetan dago! MEKA Ekintzailetza JASANGARRIAREKIN! "}, {"text_idx": "#000013", "text": "FP Euskadi Ikaskuntza ereduak bere eremu metodologikoan hainbat lan lerro azpimarratzen ditu, hauetatik, bat Kultura Ekintzailea delarik ikasenpresa programan oinarrituta. Hau kontutan hartuta eta gaur egun gure gizarteak bizi duen egoera kontutan hartuta, Ikasenpresa modulua ezinbestekoa izango da gaur egungo marko ekonomikoak eskatzen dituen lan egoera berriari aurre egiteko. Dagoeneko Ikasenpresa programa abian da eta lehenengo ikasenpresak sortu dira 2020-2021 ikasturtean. Guztira 80 ikastetxek, 6000 ikaslek eta 230 irakaslek parte hartzen dute. Ikasenpresa egunerokotasun handia duen ikasgaia da, ekintzailetasunak gure gizartean duen pisua dela eta. Ekintzailetzak garrantzi handia du gaur egungo gizartean, bere baitan biltzen baitu sormena, ekimena, lidergotza, motibazioa... Gaur egungo egoera ekonomikoan garrantzitsua da biharko profesionalak zentzu honetan heztea, etorkizunean norberaren kontura lan egiteko gai diren profesionalei beharrezkoak diren tresnak eskaintzea. "}, {"text_idx": "#000016", "text": "Aurten zortzi Lanbide Heziketako irakasle, Leire Zuberorekin batera (Tknikako URRATSBAT programaren dinamizatzailea) Grezia bisitatzeko aukera izan dugu bertan aste oso bat igarotzen. Oso mugikortasun probetxagarria izan da. Besteak beste, lanbide heziketako zentru publiko bat eta beste pribatu bat, enpresen azeleratzaile bat ( The Cube) eta start-upak bultzatzen dituen agentzia bat (\u03c0 Consulting) bisitatu dugu. Horrez gain, ekintzaile gazte batzuekin hitz egiteko aukera izan dugu baita hango parke teknologikoa bisitatu ere (Patras Science Park). Herrialdea apur bat ezagutzeko aukera izan dugu baita ere, Atenasen Akropolisa bisitatu dugu baita Delfoseko Apolos tenploa eta orakuloa ere. Benetan interesgarria, aurtengo bidaia! Zenbat ikusi eta ikasi dugun!"}]